Хәерле кон, хөрмәтле Ростәм Нургалиевич!

Хөрмәтле президиум!

Хөрмәтле съездда катнашучылар!

Апас муниципаль районынын Зур Күккүз авыл жирлеге район узәгеннән 25 чакрым ераклыкта урнашкан, зурлыгы буенча 9000 га дан артык мәйданны били, 4 авылны берләштерә: Зур Күккүз, Кече Күккүз, Ясаклы Барыш, Шонгаты авыллары. Жирлектэ 858 кеше яши.

Җирлектә 1 гомумбелем биру мәктәбе, 2 балалар бакчасы, 1 мәдәният йорты, 3 авыл клубы, 1 врачлык амбулаториясе, 3 ФАП, 3 мәчет, 5 кибет, 1 почта булекчэсе халыкка хезмәт курсәтә, 1 чиркәуебез бар. Кыскасы, яшәр өчен бөтен мөмкинлекләр дә тудырылган.

Шулай ук 3 крестьян-фермер хужалыгы, 12 шәхси эшмәкәр, 5 узмәшгуль теркәлгән. Халыкка район үзәгенә йөрү өчен атнага 2 тапкыр пассажир автобусы хезмәт күрсәтә.

Шәхси хуҗалыкларда халык нигездә өстәмә табыш чыганагын терлекчелектэн кертә. Барлыгы 700 баш мөгезле эре терлек, шул исәптән 235 баш савым сыерлары, 120 баш ат, 540 оя умарта, 1500 баш сарык һәм 4500 тирәсе кош-корт асрыйлар. Авыл өчен ин моһиме, барлык авылларда да котуләр саклана.

Атлар үрчетү теләге белән янып йорүче егетебез Ибраһимов Айрат кресьтян-фермер хуҗалыгы булдырды. Анын утарында бүген 83 баш аты бар.

Халыктан сөт җыюны узебезнен жирлектә сөт эшкәртү цехы булдырган шәхси эшмәкәр Нигматуллина Алсу оештыра. һәр 15 көн саен исәп-хисап ясый, сөт продуктлары ясап Казан шәһәренә илтеп саталар. Туләү дә чагыштырмача югары, халык алардан, алар халыктан кәнәгать. Жирлектә сыерларның баш саннарын саклауда аларнын уңай йогынтысы бик зур.

Бакчачылык белән уңышлы шогыльләнүче гаиләләр дә бар. Шонгатыдан Закиров Нияз хужалыгы кура жиләге, жимолость, ежевика, виноград үстерү белән шогыльләнә. Казан шәһәрендә «Коза-дереза» фермер кибетләренә продукцияләрен тапшыралар.

Авыллар төзек, матур. Урамнар якты, чишмә суы һәр йортка узагымы белән китерелгэн. Авылларнын соңгы елларда тозекләнүенә узара салым һәм аңа кушылган республикадан килгән ярдәм бик нык булыша. Җирлекнең еллык бюджеты 1 миллион 995 мең сум тәшкил итсә, 2019нчы елда үзара салымнан 1 миллион 285 мең сум, ягъни бюджетыбызның 65 %на кадәр өстәмә акча керде. Үзара салым программасы кергәннэн бирле жирлеккә 7 миллион 41 мен сум акча суүткәргечләрне карау, юллар салу, янгын куркынычсызлыгы җихазлары, заманча урам утлары әсбапларын алу, чуплекләрне чистарту, обелисклар ясау өчен кулланылды. Мондый ярдәмне авыл кайчан курде? Урам аша куршегә дә керә алмый идек язгы-козге пычракларда.

Авылда черек бәрәңгедән, чабатадан башлап бугенге тормышнын узгәрүенә, муллыгына өлкән буын - сугыш чоры балалары шахит. Аларга аерым хөрмәт курсәтәбез, район узәгенә алып барып табын артларында хатирәлэр уртаклашып, бәйрәм итеп кайталар.

Авылдагы узгәрешләрне курсәтер өчен, куптән авылдан киткән урамдашларны, авылдашларны чакырып бәйрәмнәр уздырабыз, бакыйлыкка кучкән әби-бабайларыбызны искә алабыз.

Якынлашып килүче 2020 нче ел **Бөек Ватан сугышында Җиңүнең 75 еллыгы** буларак билгеләп үтеләчәк. Бу форсаттан безнең, җирлек башлыклары алдында сугыш ветераннарын, сугыш чоры балаларын зурлау, аларга көндәлек игътибар, сугышта катнашкан якташларыбыз истәлегенә куелган һәйкәлләрне тагын бер кат тәртипкә китерү, яшьләрне патриотик рухта тәрбияләүгә юнәлгән чаралар уздыру бурычы тора. Һичшиксез, без моны җиренә җиткереп, намус белән, бөтен күңелебезне биреп эшләячәкбез.

Хөрмәтле иптәшләр! Мин авыл баласы, шунда тудым, шунда яшим. Залда утырган барлык жирлек башлыкларының да фикере шулай дип беләм, авылны яратмаган, аның сулышын тоймаган кеше җирлек башлыгы булып эшли алмыйдыр. Чөнки халык белән эшләү зур җаваплылык, бетмәс энергия, ныклы сәламәтлек һәм туземлелек таләп итә.

**Киләсе 2020 нче ел бигрәк тә җаваплы булачак. Инде әйтелеп кителгәнчә, безне зур сайлаулар көтә.** Бердәм тавыш бирү көнендә, сентябрь аенда, җирле үзидарә депутатларын сайлау белән бер рәттән республикабыз Президенты өчен дә тавыш бирәчәкбез.

Әлбәттә, сайлау кампаниясе кысаларында без җирлегебезнең, районыбызның бүгенге үсеше һәм киләчәге турында халкыбыз белән киңәш тотачакбыз. Шул ук вакытта, алдагы сайлауларның уңышлы үтүендә минем бернинди дә шигем юк. Чөнки соңгы елларда һәр җирлектә, республикабызның кайсы гына районын алсак та, халык мәнфәгатьләрен искә алып, кешеләрнең тормыш шартларын яхшырту йөзеннән күпсанлы максатчан чаралар тормышка ашырылды. Бу масштаблы эшләрне башкару, беренче чиратта, Президентыбыз Рөстәм Нургалиевич Миңнеханов исеме белән бәйләнгән. Аның инициативасы белән тормышка ашырыла торган киң күләм республика программалары безгә урыннарда халык өчен иң актуаль булган проблемаларны уңышлы хәл итү мөмкинлеге бирде. Болар өчен, хөрмәтле Рөстәм Нургалиевич, Сезгә халкыбыз исеменнән, шулай ук барлык коллегаларым – Съездда катнашучы җирлек башлыклары исеменнән олы рәхмәтебезне җиткерергә рөхсәт итегез.

Президентыбызга муниципаль берәмлекләр усешенэ карата бугенге сәясэт өчен без зур рәхмәтлебез.Безнен теләк,минем фикеремне делегатлар хуплар дип уйлыйм,жирле узидарәгә киләчәктә дә шундый игьтибар булсын иде.Бу теләк һичшиксез тормышка ашсын өчен безгә бугенге Президентыбыз кирәк.

Хормэтле,Рөстэм Нургалиевич!

Рөхсәт итсәгез,мин уземә кыюлык алып,Сездән 2020 нче елда узачак Татарстан Республикасы Президенты сайлауларында үз кандидатурагыз белән катнашуыгызны сорар идем. Минем тәкъдимне коллегаларым хуплар дип уйлыйм.

**Хөрмәтле иптәшләр! Минем тәкъдимне бердәм хуплавыгыз өчен бик зур рәхмәт. Бергә булыйк, бердәм булыйк!**